**არასამეწარმეო (არაკომერციული) იურიდიული პირი - „საქართველოს ვიტრეორეტინოლოგთა**  **ასოციაციის“**

**წესდება**

**თავი I ზოგადი დებულებები**

**მუხლი 1. რეკვიზიტები**

1. „საქართველოს ვიტრეორეტინოლოგთა ასოციაცია“ (შემდგომში – „ასოციაცია“) - არის რეტინოლოგიის სფეროში გამოცდილების ან ცოდნის მქონე პირთა გაერთიანება.

2. „საქართველოს ვიტრეორეტინოლოგთა ასოციაცია“ არის საქართველოს სამოქალაქო კოდექსის საფუძველზე შექმნილი წევრობაზე დაფუძნებული არასამეწარმეო (არაკომერციული) იურიდიული პირი.

3. ასოციაციის ოფიციალური სახელწოდებაა: ქართულად - არასამეწარმეო (არაკომერციული) იურიდიული პირი ,,საქართველოს ვიტრეორეტინოლოგთა ასოციაცია”, ხოლო ინგლისურად - Non-entrepreneurial (non commercial) Legal Entity „ Georgian Vitreo-Retinal Socitey.(GVRS)

4. ასოციაციის ოფიციალური იურიდიული მისამართია: საქართველო, თბილისი, ქავთარაძის ქ. 14ა, ბლოკი ა, ბინა 13.

5. ასოციაციის ოფიციალური ელექტრონული ფოსტის მისამართია: [gvrs.georgia@gmail.com](mailto:gvrs.georgia@gmail.com)

6. ასოციაციის პასუხისმგებლობა შემოიფარგლება მისი ქონებით. ასოციაციის ვალდებულებებისათვის მისი წევრები, აგრეთვე მისი ხელმძღვანელობისა და წარმომადგენლობითი უფლებამოსილების მქონე პირი (პირები), პასუხს არ აგებენ. ასევე არ აგებს პასუხს ასოციაცია საკუთარი წევრების, აგრეთვე თავისი ხელმძღვანელობისა და წარმომადგენლობითი უფლებამოსილების მქონე პირის (პირების) ვალდებულებებისათვის.

**მუხლი 2. ასოციაციის მიზნები და საქმიანობა**

1. ასოციაციის მიზნებია:

- რეტინოლოგიის განვითარება საქართველოში;

- რეტინოლოგთა ინტერესების დაცვა;

- რეტინოლოგთა სწავლება და აკრედიტაცია;

- რეტინოლოგთა პროფესიული ქცევის წესების შემუშავება და აღსრულება.

2. დასახული მიზნების მისაღწევად ასოციაცია ახორციელებს სხვადასხვა აკადემიურ, საგანმანათლებლო და სამეცნიერო–კვლევით საქმიანობას, ორგანიზებას უწევს პროექტებს და პროგრამებს, ატარებს ადგილობრივ და საერთაშორისო ღონისძიებებს, თანამშრომლობს მსგავსი მიზნების მქონე სხვა ორგანიზაციებთან და რეტინოლოგიით დაინტერესებულ პირებთან და უწყებებთან, ახორციელებს ასოციაციის მიზნების შესაბამის კანონით ნებადართულ ყველა სხვა სახის საქმიანობას.

3. ასოციაცია უფლებამოსილია ეწეოდეს დამხმარე ხასიათის სამეწარმეო საქმიანობას, რომლისგან მიღებული მოგებაც უნდა მოხმარდეს ასოციაციის მიზნების რეალიზებას. ასეთი საქმიანობის შედეგად მიღებული მოგების განაწილება ასოციაციის დამფუძნებლებს, წევრებს, შემომწირველებს, აგრეთვე ხელმძღვანელობისა და წარმომადგენლობითი უფლებამოსილების მქონე პირებს შორის დაუშვებელია.

4. ასოციაციის საკუთრებაში არსებული ქონების გასხვისება შესაძლებელია, თუ გასხვისება ემსახურება მის მიზნებს, მის ორგანიზაციულ განვითარებას, ხელს უწყობს მისი მიზნების განხორციელებას ან ემსახურება საქველმოქმედო მიზნებს.

**მუხლი 3. ასოციაციის დამფუძნებლები**

1. ასოციაციის დამფუძნებლები არიან:

–ნიკოლოზ ლაბაური, 01002018289, ქ. თბილისი, ქავთარაძის ქ. 14 ა, ბლოკი ა, ბინა 13. დაბადების თარიღი 17/04/1981.

- მიხეილ გაბრიჩიძე მიხეილ გაბრიჩიძე. 01026008526, ქ. თბილისი. მიხეილ ჯავახიშვილის დაბადების თარიღი 14. 04. 1968

- გიორგი ჩიჩუა, 01026002596. ი.ჭავჭავაძის გამზ. 33ე, ბინა 30. დაბადების თარიღი 01.01.197

**თავი II ასოციაციის წევრობა**

**მუხლი 4. ასოციაციის წევრი**

1. საქართველოს ვიტრეორეტინოლოგთა ასოციაციის წევრობა იყოფა 4

კატეგორიად:

- საქართველოს ვიტრეორეტინოლოგთა ასოციაციის დამფუძნებელი

(დამფუძნებლები ასევე არიან ასოციაციის სრული წევრები)

- საქართველოს ვიტრეორეტინოლოგთა ასოციაციის სრული წევრი;

- საქართველოს ვიტრეორეტინოლოგთა ასოციაციის ასოცირებული წევრი

- საქართველოს ვიტრეორეტინოლოგთა ასოციაციის საპატიო წევრი;

1. ასოციაციის სრული წევრი შეიძლება იყოს მხოლოდ ის ფიზიკური პირი:

- რომელსაც აქვს რეტინოლოგიის სფეროში საქმიანობის პრაქტიკული გამოცდილება, მიღებული განათლება ან აკადემიური სწავლების გამოცდილება.

- აქვს გავლილი შესაბამის სუბსპეციალობაში, კეძოდ ვიტრეორეტინალურ ქირურგიაში სწავლების სრული კურსი სულ მცირე 18 თვე. (Longterm fellowship in vitreoretinal surgery)

-აუცილებლად უნდა იყოს დაკავებული ბოლო 5 წლის მანძილზე ვიტრეორეტინალური ქირურგიით საქართველში.

1. ასოციაციაში გაწევრიანების მსურველი პირი წერილობით ადასტურებს პრაქტიკული გამოცდილების, განათლების, ან აკადემიური სწავლების გამოცდილების არსებობას და წარადგენს შესაბამის დოკუმენტაციას (დიპლომებს, სერთიფიკატებს და ა. შ).
2. ზემოაღნიშნული პირობების გათვალისწინებით, საბოლოო გადაწყვეტილებას ასოციაციის სრულ წევრად პირის არჩევასთან დაკავშირებით, იღებს ასოციაციის გამგეობა ხმების უმრავლესობით.
3. საქართველოს ვიტრეორეტინოლოგთა ასოციაციის ასოცირებული წევრი შეიძლება იყოს ფიზიკური პირი, რომელსაც აქვს რეტინოლოგიის სფეროში საქმიანობის პრაქტიკული გამოცდილება, აუცილებელი არ არის რომ იგი დაკავებული იყოს ქირურგიული საქმიანობით აღნიშნულ სუბსპეციალობაში. ასოცირებული წევრისთვის საკმარისია პრაქტიკული საქმიანობა რეტინოლოგიის თერაპიულ დარგებში, როგორიცაა: დიაგნოსტიკა, ლაზერული მკურნალობა, ინტრავიტრეალური ინექციები და ა. შ. ასოციაციაში გაწევრიანების მსურველი პირი წერილობით ადასტურებს პრაქტიკული გამოცდილების, განათლების, ან აკადემიური სწავლების გამოცდილების არსებობას და წარადგენს შესაბამის დოკუმენტაციას (დიპლომებს, სერთიფიკატებს და ა. შ).
4. საბოლოო გადაწყვეტილებას, ასოციაციის ასოცირებულ წევრად პირის არჩევასთან დაკავშირებით, იღებს ასოციაციის გამგეობა ხმების უმრავლესობით.
5. ასოციაციის საპატიო წევრი არის პირი, რომელსაც აქვს განსაკუთრებული დამსახურება რეტინოლოგიის განვითარებაში. ასოციაციის გამგეობის გადაწყვეტილებით და ამ პირის თანხმობით შეიძლება გახდეს ასოციაციის საპატიო წევრი. წესდებით გათვალისწინებული წევრის უფლებები და მოვალეობები საპატიო წევრზე არ ვრცელდება.
6. ასოციაციის წევრის მიღების, გასვლის ან გარიცხვის შესახებ გადაწყვეტილებას იღებს ასოციაციის გამგეობა ხმების უმრავლესობით.

**მუხლი 5. სრული წევრის უფლებამოსილებები**

1. ასოციაციის სრული წევრი უფლებამოსილია:

ა) წესდების შესაბამისად მიიღოს მონაწილეობა ასოციაციის მართვაში;

ბ) საერთო კრებაზე ისარგებლოს ხმის უფლებით;

გ) მმართველობით ორგანოებში შეიტანოს წინადადება ნებისმიერ საკითხთან დაკავშირებით, რომელიც შედის ასოციაციის კომპეტენციის სფეროში;

დ) მიიღოს ინფორმაცია ასოციაციის საქმიანობისა და მასთან დაკავშირებული ნებისმიერი საკითხის შესახებ გამგეობის მიერ დადგენილი წესით;

ე) გამგეობის მიერ დადგენილი წესით ისარგებლოს ასოციაციის განკარგულებაში არსებული ყველა რესურსით;

ვ) მიიღოს მონაწილეობა ასოციაციის მიერ განხორციელებულ პროგრამებში, ღონისძიებებსა თუ პროექტებში; დაესწროს ასოციაციის საერთო კრებას.

ზ) გავიდეს ასოციაციიდან;

თ) განახორციელოს ნებისმიერი სხვა უფლებამოსილება, რომელიც გამომდინარეობს ასოციაციის მიზნებიდან.

**მუხლი 6. ასოციაციის სრული წევრის მოვალეობები**

1. ასოციაციის სრული წევრი ვალდებულია:

ა) დაიცვას ასოციაციის წესდება და შეასრულოს ასოციაციის მიერ მიღებული გადაწყვეტილებები; დაესწროს ასოციაციის საერთო კრებას;

ბ) გაუფრთხილდეს და დაიცვას ასოციაციის ავტორიტეტი, სახელი, ღირსება, საქმიანი რეპუტაცია, ქონება და მის განკარგულებაში არსებული სხვა სიკეთეები;

გ) დათქმულ ვადაში გადაიხადოს საწევრო გადასახადი; (ასეთის არსებობის შემთხვევაში)

დ) არ გამოიყენოს კონფიდენციალური ინფორმაცია, რომელიც მისთვის ცნობილი გახდა ასოციაციაში მისი უფლებების განხორციელების შედეგად.

ე) დაიცვას ექიმის პროფესიული ეთიკის კოდექსი, ასევე რეტინოლოგიის ასოციაციის ეთიკის კოდექსი მისი საერთო კრების მიერ დამტკიცების შემდეგ.

ვ) ანგარიში გაუწიოს ასოციაციის სხვა წევრების მოთხოვნებსა და რჩევებს, რათა მიიღოს სრულფასოვანი გადაწყვეტილება ამა თუ იმ საკითხთან დაკავშირებით.

**მუხლი 7. ასოციაციის ასოცირებული წევრის უფლება-მოვალეობები**

ა) დაიცვას ასოციაციის წესდება და შეასრულოს ასოციაციის მიერ მიღებული გადაწყვეტილებები;

ბ) გაუფრთხილდეს და დაიცვას ასოციაციის ავტორიტეტი, სახელი, ღირსება, საქმიანი რეპუტაცია, ქონება და მის განკარგულებაში არსებული სხვა სიკეთეები;

გ) არ გამოიყენოს კონფიდენციალური ინფორმაცია, რომელიც მისთვის ცნობილი გახდა ასოციაციაში მისი უფლებების განხორციელების შედეგად.

ზ) მიიღოს მონაწილეობა ასოციაციის მიერ განხორციელებულ პროგრამებში, ღონისძიებებსა თუ პროექტებში; დაესწროს ასოციაციის საერთო კრებას.

თ) გავიდეს ასოციაციიდან;

ე) მიიღოს ინფორმაცია ასოციაციის საქმიანობისა და მასთან დაკავშირებული ნებისმიერი საკითხის შესახებ გამგეობის მიერ დადგენილი წესით;

**მუხლი 8. ასოციაციის საპატიო წევრის უფლება-მოვალეობები**

ასოციაციის საპატიო წევრს გააჩნია წინამდებარე წესდების მე-6, მე-7 მუხლებით გათვალისწინებული უფლება-მოვალეობები გარდა მე-6 (გ) და 7(ზ) პუნქტებისა.

**მუხლი 9. ასოციაციის წევრის უფლებამოსილების შეწყვეტა**

1. ასოციაციის წევრს უფლებამოსილება შეუწყდება, თუ:

ა) წევრობიდან გავიდა პირადი განცხადებით;

ბ) მის წინააღმდეგ კანონიერ ძალაში შევიდა სასამართლოს გამამტყუნებელი განაჩენი მძიმე ან განსაკუთრებით მძიმე დანაშაულზე;

გ) სასამართლომ იგი ცნო უგზო-უკვლოდ დაკარგულად ან გარდაცვლილად;

დ) მან გაწევრიანებისას განზრახ წარმოადგინა არასწორი ინფორმაცია;

ე) პირი გაირიცხა ასოციაციიდან;

ვ) პირი გარდაიცვალა;

ზ) მან დაარღვია წესდებით ან მმართველობის ორგანოს მიერ წესდების შესაბამისად დაკისრებული რომელიმე ვალდებულება და დარღვევა არ გამოასწორა გამგეობის მიერ განსაზღვრულ ვადაში;

თ) მან დადგენილ ვადაში არ გადაიხადა საწევრო შესატანი (ასეთის არსებობის შემთხვევში) და ასევე გადააცილა გამგეობის მიერ დამატებით მიცემულ ვადას;

ი) მან განახორციელა ასოციაციის წევრისათვის შეუფერებელი ქმედება, რომელიც ზიანს აყენებს ასოციაციის რეპუტაციას ან/და ავტორიტეტს.

2. ასოციაციის გამგეობა უფლებამოსილია საპატიო მიზეზის არსებობის შემთხვევაში წევრს შეუჩეროს სტატუსი მისი წერილობითი განცხადების საფუძველზე.

3. სათანადო პირობების არსებობისას, წესდების შესაბამისად შეჩერებული წევრის სტატუსი აღდგება გამგეობის გადაწყვეტილებით შეჩერების საფუძვლის აღმოფხვრის შემდეგ.

**მუხლი 10. ასოციაციის წევრთა რეესტრი**

1.ასოციაციის წევრები უნდა აღირიცხონ ასოციაციის წევრთა რეესტრში აღრიცხვა შეიძლება განხორციელდეს თანამედროვე ტექნიკური საშუალეების გამოყენებით.

2.საზოგადოების წევრთა რეესტრის წარმოებასა და მონაცემთა სიზუსტეზე პასუხისმგებელია საზოგადოების აღმასრულებელი დირექტორი.

**თავი III ასოციაციის მმართველობითი ორგანოები**

**მუხლი 11. საერთო კრება**

1. ასოციაციის უმაღლეს მმართველობით ორგანოს წარმოადგენს ასოციაციის სრულ წევრთა საერთო კრება.

2. საერთო კრება მოიწვევა წელიწადში ერთხელ კალენდარული წლის დასრულებიდან 2 თვის ვადაში.

3. საერთო კრების ჩატარების ზუსტ თარიღს, საზოგადოების გამგეობასთან შეთანხმებით, განსაზღვრავს და 2 კვირით ადრე კრების დღის წესრიგთან ერთად წევრებს ატყობინებს აღმასრულებელი დირექტორი.

4. ასოციაციის ნებისმიერ სრულ წევრს უფლება აქვს კრების გახსნამდე მაგრამ არაუგვიანეს მე–3 პუნქტის შესაბამისად, შეტყობინების დღიდან 2 დღის ვადაში დღის წესრიგის პროექტის ნებისმიერ საკითხთან დაკავშირებით გამგეობისგან მოითხოვოს განმარტება, გამოთქვას მოსაზრებები, რომლებიც შესაბამისობაში უნდა იყოს ასოციაციის მიზანთან.

**მუხლი 12. რიგგარეშე კრება**

1. ასოციაციის მიზნებიდან გამომდინარე ნებისმიერ დროს შეიძლება ჩატარდეს რიგგარეშე კრება, რომლის მოწვევის უფლება აქვს:

ა) ასოციაციის გამგეობას და ასოციაციის დამფუძნებელ წევრებს;

ბ) რიგგარეშე კრების მოწვევის შესხებ გადაწყვეტილებას გამგეობა/ასოციაციის დამფუძნებელი წევრები იღებენ ხმების უმრავლესობით;

გ) რიგგარეშე კრების მოწვევა ხდება მე-9 მუხლით დაგენილი წესების შესაბამისად.

**მუხლი 13. გადაწყვეტილების მიღება საერთო კრების მიერ**

1. საერთო კრება უფლებამოსილია თუ მას ესწრება ასოციაციის სრული წევრების ნახევარზე მეტი. ასოციაციის წევრი უფლებამოსილია, საერთო კრებაზე დასწრების შეუძლებლობის შემთხვევაში, საერთო კრებაში მონაწილეობისა და ხმის უფლება მიანდოს ასოციაციის სხვა სრულ წევრს სათანადო წესით წერილობით გაფორმებული მინდობილობის საფუძველზე. თუ კრება არ არის უფლებამოსილი დამსწრე წევრთა არასაკმარისი რაოდენობის გამო, მოიწვევა ახალი კრება ამ წესდებით დადგენილი წესით.

2. საერთო კრებაზე გადაწყვეტილება მიიღება დამსწრეთა ხმების უმრავლესობით, თუ წესდებით სხვა რამ არ არის დადგენილი.

3. როგორც წესი ხმის მიცემა ხდება ღია კენჭისყრით. გამგეობა და აღმასრულებელი დირექტორი ვალდებულია მიიღოს ყველა საჭირო ზომა კენჭისყრის ტექნიკური უზრუნველყოფისათვის.

**მუხლი 14. საერთო კრების კომპეტენცია**

1. საერთო კრება უფლებამოსილია:

ა) შეიტანოს ცვლილებები და დამატებები ასოციაციის წესდებაში;

ბ) აირჩიოს გამგეობის წევრები;

გ) მიიღოს გადაწყვეტილება ასოციაციის რეორგანიზაციის ან/და ლიკვიდაციის შესახებ;

დ) დაამტკიცოს ასოციაციის ბიუჯეტი;

ე) დაადგინოს საწევრო გადასახადი, განსაზღვროს მისი ოდენობა და გადახდის წესები;

ვ) დაამტკიცოს რეტინოლოგთა პროფესიული ეთიკის კოდექსი და დისციპლინური წარმოების წესი;

ზ) დაამტკიცოს აუდიტორი;

თ) მოისმინოს, განიხილოს და დაამტკიცოს გამგეობის ანგარიშები;

ი) მოისმინოს კომიტეტების ანგარიშები, თუ შესაბამისი საკითხი დღის წესრიგში იქნება შეტანილი.

კ) მიიღოს, ცვლილებები შეიტანოს ან გააუქმოს საერთო კრების რეგლამენტი;

ლ) ასოციაციის მიზნებიდან გამომდინარე მიიღოს გადაწყვეტილება იმ საკითხებთან დაკავშირებით, რომლებიც ასოციაციის შიდა აქტების შესაბამისად განეკუთვნება მის კომპეტენციას.

**მუხლი 15. საერთო კრების წარმართვა**

1. საერთო კრებას უძღვება გამგეობის ერთ-ერთი წევრი, რომელსაც კრების მოწვევამდე ასახელებს გამგეობა. სხდომის თავმჯდომარე კრების გახსნისთანავე ასახელებს კრების მდივანს.

2. სხდომის თავმჯდომარე:

ა) აუწყებს საერთო კრებას სხდომის გახსნასა და დამთავრებას;

ბ) უძღვება სხდომას;

გ) უზრუნველყოფს ასოციაციის წესდებისა და საერთო კრების პროცედურების დაცვას;

დ) განსაზღვრავს სიტყვით გამომსვლელთა რიგითობას;

ე) კენჭისყრაზე აყენებს საკითხს და აცხადებს მის შედეგებს;

ვ) ახორციელებს წესდებით და ასოციაციის აქტებით მისთვის მინიჭებულ სხვა უფლებამოსილებებს.

3. საერთო კრების სხდომის მდივანი აწარმოებს სხდომის ოქმს, ხელს აწერს მას და ახორციელებს ასოციაციის აქტებით გათვალისწინებულ სხვა უფლებამოსილებას. საერთო კრების მდივანი ანგარიშვალდებულია სხდომის თავმჯდომარის წინაშე.

4. თუ წესდებით სხვა რამ არ არის გათვალისწინებული საერთო კრების გადაწყვეტილება ძალაში შედის მას შემდეგ რაც ოქმს ხელს მოაწერს სხდომის თავმჯდომარე და სხდომის მდივანი, ოქმში უნდა აისახოს:

ა) სხდომის დრო და ადგილი;

ბ) კრების თავმჯდომარისა და მდივნის/მდივნების ვინაობა;

გ) სხდომაზე დამსწრე წევრთა რაოდენობა;

დ) დღის წესრიგი;

ე) კენჭისყრის შედეგები;

ვ) მიღებული გადაწყვეტილებები.

**მუხლი 16. გამგეობა**

1. გამგეობა ხელმძღვანელობს ასოციაციას, კოორდინაციასა და კონტროლს უწევს ასოციაციის ყოველდღიური საქმიანობის ნებისმიერ მიმართულებას და უზრუნველყოფს საერთო კრებაზე მიღებული გადაწყვეტილებების აღსრულებას.

2.გამგეობის წევრები არიან ხელმძღვანელობითი და წარმომადგენლობითი უფლებამოსილების მქონე პირები. ისინი უფლებამოსილნი არიან წარმოადგინონ ასოციაცია როგორც ცალ ცალკე ასევე ერთობლივად. გამგეობის მუდმივი წევრები არიან:

–ნიკოლოზ ლაბაური, 01002018289, ქ. თბილისი, ქავთარაძის ქ. 14 ა, ბლოკი ა, ბინა 13. დაბადების თარიღი 17/04/1981.

- მიხეილ გაბრიჩიძე მიხეილ გაბრიჩიძე. 01026008526, ქ. თბილისი. მიხეილ ჯავახიშვილის ქ. დაბადების თარიღი 14. 04. 1968

- გიორგი ჩიჩუა, 01026002596. ი.ჭავჭავაძის გამზ. 33ე, ბინა 30. დაბადების თარიღი 01.01.1971

3. გამგეობის წევრს უფლებამოსილება ვადამდე შეუწყდება საკუთარი ნებით გადადგომის შემთხვევაში. გამგეობის წევრის უფლებამოსილება შეწყდება ასევე ასოციაციის წევრობის დაკარგვის ან საერთო კრების მიერ მისი გადაყენების შემთხვევაში, რასაც საფუძვლად შეიძლება დაედოს მის მიერ ასოციაციის წესდების უხეში დარღვევა.

**მუხლი 17. გამგეობის უფლებამოსილებები და საქმიანობის წესი**

1. გამგეობა იკრიბება ორ თვეში ერთხელ მაინც. გამგეობის წევრების ურთიერთშეთანხმების საფუძველზე ინიშნება სხდომის თარიღი.
2. გამგეობა უფლებამოსილია თუ სხდომას ესწრება გამგეობის წევრების ნახევარზე მეტი.
3. კრებაზე გადაწყვეტილება მიიღება დამსწრეთა უმრავლესობით.
4. სხდომის დაწყებამდე გამგეობის წევრები ირჩევენ სხდომის თავმჯომარეს
5. ასოციაციის გამგეობა:

ა) წარმართავს და ხელმძღვანელობს ასოციაციის მიმდინარე საქმიანობის ყველა მიმართულებას;

ბ) შეიმუშავებს ასოციაციის საქმიანობის პროგრამას;

გ) ამტკიცებს რეტინოლოგთა აკრედიტაციის წესებს;

დ) განსაზღვრავს შტატების რაოდენობას და თანამშრომელთა სახელფასო პოლიტიკას;

ე) წყვეტს ასოციაციის ახალი წევრების მიღების, წევრობის შეჩერების, შეწყვეტისა და აღდგენის საკითხებს;

ვ) შეიმუშავებს ასოციაციის საბიუჯეტო კონცეფციის პროექტს და დასამტკიცებლად წარუდგენს საერთო კრებას;

ზ) კონტროლს უწევს თანხების მიზნობრივ განკარგვას;

თ) ადგენს წესდებაში განსახორციელებელ ცვლილებების პროექტს და დასამტკიცებლად წარუდგენს საერთო კრებას;

ი) წესდების შესაბამისად ნიშნავს საერთო კრების თარიღს და ატყობინებს ასოციაციის წევრებს;

კ) შეიმუშავებს საერთო კრების დღის წესრიგს და წესდებით განსაზღვრული წესით აცნობს ასოციაციის წევრებს;

ლ) გადაწყვეტილებას იღებს წარმოდგენილი პროექტების დაფინანსებაზე ან სხვა საჭიროებისთვის თანხის გამოყოფაზე ასოციაციის ქონებიდან;

მ) იღებს გადაწყვეტილებას პირისათვის ასოციაციის საპატიო წევრის სტატუსის მინიჭების შესახებ.

ნ) მოიძიებს დაფინანსებას ასოციაციის მიზნებისათვის და უზრუნველყოფს საზოგადოების ინფორმირებულობას ასოციაციის საქმიანობის შესახებ. ახორციელებს ასოციაციის მიზნებიდან გამომდინარე სხვა უფლებამოსილებას, რომელიც არ ეწინააღმდეგება წესდებას.

6. ასოციაციის გამგეობა მის უფლებამოსილებას მიკუთვნებულ საკითხებზე გადაწყვეტილებას იღებს დადგენილების ფორმით, რომელიც ძალაში შედის სხდომის თავმჯდომარის მიერ ხელმოწერისთანავე.

**მუხლი 18. გამგების წევრები**

1.ასოციაციის გამგეობის წევრები ერთობლივად ხელმძღვანელობენ ასოციაციის მიმდინარე საქმიანობას, ცალ-ცალკე და ერთობლივად წარმოადგენენ ასოციაციას მესამე პირებთან ურთიერთობებში. ხელს უწყობენ ასოციაციის ორგანოების კოორდინირებულ და ეფექტურ თანამშრომლობას. კერძოდ, გამგეობის წევრები:

ა) წარმოადგენენ ასოციაციას მესამე პირებთან ურთიერთობაში;

ბ) წარმართავენ ასოციაციის საქმიანობას დასახული მიზნების შესაბამისად;

გ) იწვევევენ გამგეობის სხდომებს;

დ) ახორციელებენ ასოციაციის მიზნებიდან გამომდინარე სხვა უფლებამოსილებებს.

2. გამგეობის წევრების უფლებებსა და მოვალეობებს, ასევე მისი შრომის ანაზღაურების წესს ადგენს ასოციაციის სრულ წევრთა საერთო კრება.

**მუხლი 19. აღმასრულებელი დირექტორი**

1. ასოციაციის გამგეობის წევრები, სრული შემადგენლობის უმრალესობით ირჩევენ აღმასრულებელ დირექტორს ერთი წლის ვადით.
2. აღმასრულებელი დირექტორი პოზიციაზე შეიძლება არჩეულ იქნეს პირი გამგეობის შემადგენლობიდან. ასეთ შემთხვევაში მას ხმის მიცემის უფლება არ აქვს.
3. აღმასრულებელი დირექტორი ანგარიშვალდებულია გამგეობის და საერთო კრების წინაშე
4. ასოციაციის აღმასრულებელი დირექტორი ხელმძღვანელობს ასოციაციის მიმდინარე საქმიანობას, ერთპიროვნულად წარმოადგენს ასოციაციას ქონებრივ ურთიერთობებში. ხელს უწყობს ასოციაციის ორგანოების კოორდინირებულ და ეფექტურ თანამშრომლობას.
5. აღმასრულებელი დირექტორის უფლებებსა და მოვალეობებს, ასევე მისი შრომის ანაზღაურების წესს ადგენს გამგეობა.

**თავი III1 განსაკუთრებული წესები**

**წინამდებარე თავით გათვალისწინებული წესები ამოქმდდეს მას შემდეგ რაც ასოციაციის სრულ წევრთა საერთო რაოდენობა მიაღწევს 10-ს. ამასთან განსაკუთრებული წესების ამოქმედების შემდეგ მე-3 თავით გათვალისწინებული ის წესები რომლებსაც არ ეხება და არ ცვლის მე-31 თავი რჩებიან ძალაში და ჩვეულებრივ აგრძელებენ მოქმედებას**

**მუხლი 20 გამგეობის წევრთა არჩევა საერთო კრების მიერ**

1. მას შემდეგ რაც ასოციაციის სრულ წევრთა საერთო რაოდენობა მიაღწევს 10-ს, ამ ფაქტის დადგომიდან 2 თვის ვადაში მოწვეულ უნდა იქნეს საერთო კრება ახალი გამგეობის ასარჩევად; კრების მოწვევის და ამ თავის მიხედვით გამჭვირვალე არჩევნების ჩატარების ვალდებულება აქვს მოქმედი გამგეობის თავმჯდომარეს. კრების შესახებ წევრებს უნდა ეცნობოთ სულ მცირე 2 კვირით ადრე.
2. კრება უფლებამოსილია თუკი მას ესწრება წინამდებარე წესდების მე-10 მუხლის შესაბამისად ასოციაციის სრულ და ასოცირებულ წევრად რეგისტრირებულ პირთა 50% -ზე მეტი.
3. თუკი პირველ კრებაზე არ გამოცხადდება წევრთა 50%-ზე მეტი, იმავე დღის წესრიგით და წესით მოწვეული განმეორებითი კრება უფლებამოსილი იქნება თუკი კრებაზე გამოცხადდება წევრთა 25% -ი მაინც.
4. თუკი განმეორებით კრებაზე არ გამოცხადდდება წევრთა 25%, მეორე განმეორებითი კრება უფლებამოსილია რამდენი წევრიც არ უნდა დაესწროს მას.
5. გამგეობის წევრობაზე საკუთარი კანდიდატურა შეიძლება დააყენოს ნებისმიერმა სრულმა წევრმა. ამასთან გამგეობის წევრად განმეორებით არჩევა შეზღუდული არ არის.
6. ამ მუხლის მიზნებისათვის საერთო კრებაში ხმის უფლებით მონაწილებას იღებენ როგორც სრული წევრები ასევე ასოცირებული წევრები. ერთ წევრს აქვს ერთი ხმა. ამასთან იმ წევრებს, რომელთა კანდიდატურაც დაყენებულია გამგეობაში ასარჩევად ხმის უფლება არ აქვთ.
7. ამ მუხლის შესაბამისად პარტნიორთა კრება სრული წევრებიდან ირჩევს გამგების 4 წევრს 4 წლის ვადით, თოთეულ კანდიდატს კენჭი ეყრება ცალ ცალკე. გამარჯვებიულად ითველება კანდიდატი რომელიც მეტ ხმას მიიღებს, ხმების თანაბრად გადანაწილების შემთხვევაში გამარჯვებულად ჩაითვლება თანაბარი ხმების მქონე კანდიდატთაგან უხუცესი.
8. გამგეობა საკუთარი შემადგენლობიდან (3 მუდმივი წევრი და 4 ახლად არჩეული წევრი) ირჩვევს გამგეობის თავმჯდომარეს. ამასთან თავმჯდომარე არჩეულად ითვლება თუკი მას მხარი დაუჭირა გამგეობის წევრთა ნახევარზე მეტმა.

**მუხლი 20 1**  III1 თავის წესების მიხედვით არჩეული გამგეობის უფლებამოსილებანი და საქმიანობის წესი

1. გამგეობა იკრიბება ორ თვეში ერთხელ მაინც. გამგეობის წევრების ურთიერთშეთანხმების საფუძველზე ინიშნება სხდომის თარიღი.
2. გამგეობა უფლებამოსილია თუ სხდომას ესწრება გამგეობის 5 წევრი მაინც.
3. კრებაზე გადაწყვეტილება მიიღება დამსწრეთა 70%-ით.
4. სხდომის დაწყებამდე გამგეობის წევრები ირჩევენ სხდომის თავმჯომარეს;
5. გამგეობა უფლებამოსილებას ახორციელებს წინამდებარე წესდების მე-3 თავის შესაბამისად.

**თავი IV ასოციაციის ქონება**

**მუხლი 21. ასოციაციის ფინანსები და ქონება**

1. ასოციაციის შემოსავლები უნდა მოხმარდეს საზოგადოების მიზნებისა და ამოცანების განხორციელებას.

2. ასოციაციის შემოსავლის წყაროა:

ა) საწევრო შენატანი;

ბ) შემოწირულობები;

გ) გრანტები;

დ) კანონით ნებადართული სხვა საშუალებები.

3. გამგეობის თავმჯდომარე უფლებამოსილია ჩამოაყალიბოს ასოციაციის მხარდამჭერი ფონდები.

4. ასოციაციის ქონების განკარგვა ხორციელდება გამგეობის მიერ წესდების შესაბამისად.

**მუხლი 22. ასოციაციის აუდიტი**

1. ასოციაციის ფინანსური საქმიანობის, შემოსავლებისა და ხარჯების შემოწმებისა და კონტროლის მიზნით საერთო კრების მიერ შეიძლება არჩეულ იქნას აუდიტორი.

**მუხლი 23. დაქვემდებარბა და თანამშრომლობა**

1. საქართველოს ვიტრეორეტინოლოგთა ასოციაცია (GVRS) ექვემდებარბა და მჭიდროდ თანამშრომლობს საქართველოს ოფთალმოლოგთა ასოციაციასთან; (GOS)
2. თანამშორმლობა მოიცავს მედიკოლეგალური საკითხების ერთობლივ გადაწყვეტას, ასევე , საქართველოს მოქალაქეობის არმქონე ექიმი სპეციალისტის საქართველოში საქმიანობის ლიცენზიის გაცემასთან დაკავშირებული საკითხების ერთობლივ განხილვას.
3. აღნიშნული ჩამონათვალი არ არის ამომწურავი და მჭიდრო თანამშრომლობა განხორციელდება ნებისმიერი იმ მიმართულებით, რაც მნიშნვნელოვანი და სარგებლის მომტანია რეტინოლოგიის დარგის განვითარებისათვის

**თავი V დასკვნითი დებულებები**

**მუხლი 24. ასოციაციის რეორგანიზაცია და ლიკვიდაცია**

1. ასოციაციის რეორგანიზაციისა და ლიკვიდაციის შესახებ გადაწყვეტილებას იღებს საერთო კრება დამსწრეთა ხმების უმრავლესობით, მაგრამ არანაკლებ სრული შემადგენლობის ხმების 3/5-ით.

2. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

3. გადაწყვეტილება ასოციაციის ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

4. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავს ასოციაციის საერთო კრება.

5. ასოციაციის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

6. თუ საერთო კრება არ განსაზღვრავს ლიკვიდაციის შედეგად დარჩენილი ქონების მიღებაზე უფლებამოსილ პირს, სასამართლო ასოციაციის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

7. ლიკვიდაციას ახორციელებს ასოციაციის აღმასრულებელი დირექტორი ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 25. წესდების ამოქმედება**

1. წინამდებარე წესდება ძალაში შედის ყველა დამფუძნებლის მიერ ხელმოწერის მომენტიდან.

2. თუ ამ წესდების რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.